ประกาศกระทรวงเกษตรและสหกรณ์และกระทรวงมหาดไทย เรื่อง จัดตั้งสำนักงานจัดรูปที่ดินจังหวัดปัตตานีตามพระราชบัญญัติจัดรูปที่ดินเพื่อเกษตรกรรม พ.ศ. 2517

ประกาศกระทรวงเกษตรและสหกรณ์และกระทรวงมหาดไทย
เรื่อง จัดตั้งสำนักงานจัดรูปที่ดินจังหวัดปัตตานี
ตามพระราชบัญญัติจัดรูปที่ดินเพื่อเกษตรกรรม
พ.ศ. ๒๕๑๗[๑]
 

ด้วยได้มีพระราชกฤษฎีกากำหนดเขตที่ดิน
ในท้องที่ตำบลลิปะสะโง อำเภอหนองจิก จังหวัดปัตตานี ให้เป็นเขตโครงการจัดรูปที่ดิน
พ.ศ. ๒๕๔๗

อาศัยอำนาจตามความในมาตรา
๑๗ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗
รัฐมนตรีว่าการกระทรวงเกษตรและสหกรณ์ และรัฐมนตรีว่าการกระทรวงมหาดไทยจึงประกาศจัดตั้งสำนักงานจัดรูปที่ดินจังหวัดปัตตานี
ให้มีอำนาจหน้าที่ในการดำเนินการจัดรูปที่ดิน ตามพระราชบัญญัติจัดรูปที่ดินเพื่อเกษตรกรรม
พ.ศ. ๒๕๑๗ และให้สังกัดสำนักงานจัดรูปที่ดินกลาง กรมชลประทาน


ประกาศ ณ
วันที่ ๓๑ พฤษภาคม พ.ศ. ๒๕๔๘
สุดารัตน์ เกยุราพันธุ์ พลตำรวจเอก ชิดชัย วรรณสถิตย์
รัฐมนตรีว่าการกระทรวงเกษตรและสหกรณ์ รัฐมนตรีว่าการกระทรวงมหาดไทย








ฐิติพงษ์/จัดทำ
๑๘ สิงหาคม ๒๕๔๘

ศิรวัชร์/ปรับปรุง
๒๖ กรกฎาคม ๒๕๖๐

[๑]
ราชกิจจานุเบกษา เล่ม ๑๒๒/ตอนที่ ๖๒ ง/หน้า ๑๖/๔ สิงหาคม ๒๕๔๘